section_heading: Životopis
paragraph_text: Đuro Zrakić rođen je 1945. u Zasavici kod Bosanskog Šamca. Biskupijsku klasičnu gimnaziju završio je u Dubrovniku, a studij teologije u Đakovu. Na Petrovo 29. lipnja 1970. zaređen je za svećenika. Bio je kapelan u Morančanima, Oštroj Luci (1974. – 1975.), te od studenoga 1975. do veljače 1978. u Garevcu. Te godine odlazu u biskupiju Rottenburg-Stuttgart (Njemačka). 15. travnja 1978. imenovan je kapelanom u Unterkochenu (Aalen), a potom kapelanom, te župnikom u župi Sv. Nikole u Waldhausenu/kod Aalena (biskupija Rottenburg-Stuttgart). 1. rujna 1988. imenovan je župnikom župe Sv. Pija u Ayingu (München). Od 1994. do 2006. godine radio je u Zagrebu za katoličke medije Crkve u Hrvata.<!-- novinar?? --> Godine 2006. vraća se u münchensku biskupiju. Od 1. rujna 2006. do 31. kolovoza 2010. bio je župnik u župi Sv. Cecilije u Germenringenu (München), kada odlazi u mirovinu. Danas živi u Zagrebu.